WEW 2013 | Demoerin
Archive | WEW 2013 RSS feed for this section
Ek wonder hoekom die Nasionale Vervolgings Gesag….nou skielik na 25 jaar beendere gaan oopkrap? Wat wil hulle hiermee bereik? As hulle vir Winnie en enige van haar “football club” thugs wou aanvat…was die beste tyd nie 25 jaar terug nie?
Ek wonder verder hoe die verbod op die verkoop van alkohol op ‘n Sondag, gaan help met die bekamping van drankmisbruik….
Waaroor ek nie wonder nie, is hoekom die nuwe pous gekies het om as Francis I bekend te staan. Dit bly vir my een van die gebede wat my poging tot ware menswees en Christenskap perfek opsom.
Here, maak my ‘n instrument van U vrede,
Dat ek liefde mag bring waar daar haat heers,
Eendrag waar onenigheid heers,
Hoop waar wanhoop heers,
Blydskap waar droefheid heers.
Gee, Here dat ek nie sal soek om getroos te word nie, maar om te troos,
Nie om begryp te word nie, maar om te begryp.
Nie om te ontvang nie, maar om te gee,
Want wie gee, ontvang;
Wie homself vergeet, vind;
Wie vergeef, sal verfifnis ontvang.
– St Fransiskus van Assisi –